РЕПУБЛИКА СРБИЈА

НАРОДНА СКУПШТИНА

Одбор за просторно планирање, саобраћај,

инфраструктуру и телекомуникације

13 Број 06-2/97-18

14. мај 2018. године

Б е о г р а д

ЗАПИСНИК

28. СЕДНИЦЕ ОДБОРА ЗА ПРОСТОРНО ПЛАНИРАЊЕ, САОБРАЋАЈ, ИНФРАСТРУКТУРУ И ТЕЛЕКОМУНИКАЦИЈЕ

ОДРЖАНЕ 14. МАЈА 2018. ГОДИНЕ

Седница је почела у 9.15 часова.

 Седницом је председавала Катарина Ракић, председник Одбора.

 Седници су присуствовали чланови Одбора: Драган Весовић, Драган Јовановић, Стефана Миладиновић, др Владимир Орлић, Огњен Пантовић, Снежана Б. Петровић, Далибор Радичевић, Александар Стевановић и Ивана Стојиљковић.

 Седници су присуствовали заменици чланова Одбора: Ивана Николић (заменик Јовице Јевтића) и Иван Бауер (заменик Јасмине Каранац).

 Седници нису присуствовали чланови Одбора: Ненад Константиновић, Зоран Милекић, Марина Ристић, Новица Тончев и Горан Ћирић, нити њихови заменици.

Седници су присуствовали из Министарства, грађевинарства, саобраћаја и инфраструктуре: Александра Дамњановић, државни секретар, Вељко Ковачевић, помоћника министра, Јованка Атанацковић, помоћника министра, Зоран Илић, помоћника министра, Саша Стојановић, помоћника министра, Ђорђе Милић, помоћника министра, Вида Јерковић, начелник Одељења, Синиша Тркуља, пом. директора у Дирекцији за железнице, Драгана Стошић, шеф одсека у Дирекцији за железнице и Јелена Словић, самостални саветник. Седници су присуствовали из Републичког геодетског завода: Борко Драшковић, директор, и Гордана Зорић, шеф Одсека за информисање и сарадњу.

Одбор је, једногласно (10 за), у складу са предлогом председника Одбора усвојио следећи:

Д н е в н и р е д

1. Разматрање Предлога закона о посебним условима за реализацију пројекта изградње станова за припаднике снага безбедности, који је поднела Влада (број 360-1179/18 од 10. маја 2018. године);

2. Разматрање Предлога закона о изменама и допунама Закона о пловидби и лукама на унутрашњим водама, који је поднела Влада (број 342-2871/17 од 10. октобра 2017. године);

 3. Разматрање Предлога закона о поступку уписа у катастар непокретности и водова, који је поднела Влада (број 011-686/18 од 19. марта 2018. године);

 4. Разматрање Предлога закона о изменама и допунама Закона о превозу терета у друмском саобраћају, који је поднела Влада (број 344-170/18 од 25. јануара 2018. године);

 5. Разматрање Предлога закона о изменама и допунама Закона о превозу путника у друмском саобраћају, који је поднела Влада (број 344-754/18 од 27. марта 2018. године);

6. Разматрање Предлога закона о путевима, који је поднела Влада (број 011-890/18 од 5. априла 2018. године);

7. Разматрање Предлога закона о железници, који је поднела Влада (број 340- 953/18 од 16. априла 2018. године);

8. Разматрање Предлога закона о безбедности у железничком саобраћају, који је поднела Влада (број 340-955/18 од 16. априла 2018. године);

9. Разматрање Предлога закона о интероперабилности железничког система, који је поднела Влада (број 340-954/18 од 16. априла 2018. године);

10. Разматрање Предлога закона о потврђивању Протокола о измени члана 50(а) Конвенције о међународном цивилном ваздухопловству и Протокола о измени члана 56. Конвенције о међународном цивилном ваздухопловству, који је поднела Влада (број 011-3401/17 од 7. новембра 2017. године);

11. Разматрање Предлога закона о потврђивању Међународне конвенције о надзору и управљању бродским баластним водама и талозима из 2004. године, који је поднела Влада (број 011-3510/17 од 15. новембра 2017. године);

12. Разматрање Предлога закона о потврђивању Споразума између Владе Републике Србије и Владе Републике Молдавије о међународном друмском саобраћају, који је поднела Влада (број 344-3759/17 од 30. новембра 2017. године);

13. Разматрање Предлога закона о потврђивању Споразума између Владе Републике Србије и Савета министара Босне и Херцеговине о међународном друмском превозу путника и терета, који је поднела Влада (број 344-3758/17 од 30. новембра 2017. године);

14. Разматрање Предлога закона о потврђивању Споразума о ваздушном саобраћају између Владе Републике Србије и Владе Краљевине Мароко, који је поднела Влада (број 343-4162/17 од 18. децембра 2017. године);

15. Разматрање Предлога закона о потврђивању Споразума о сарадњи између Владе Републике Србије и Владе Републике Турске у области урбанизма, који је поднела Влада (број 011-169/18 од 25. јануара 2018. године);

16. Разматрање Предлога закона о потврђивању Споразума о ваздушном саобраћају између Владе Републике Србије и Владе Републике Тунис, који је поднела Влада (број 011-505/18 од 6. марта 2018. године).

Пре утврђивања дневног реда, председник Одбора је предложила да народни посланици ради ефикаснијег рада Одбора, о тачкама 1. до 16. обаве заједнички начелни и јединствени претрес, у складу са чланом 76. Пословника Народне Скупштине, с обзиром на то да се ради о предлозима аката који су међусобно условљени, а да се изјашњавање обави о свакој тачки појединачно, у е-парламенту. Предлог председника Одбора је једногласно (10 за) прихваћен.

 Пре преласка на разматрање утврђеног дневног реда Одбор је усвојио записнике 26. седнице Одбора одржане 2. априла 2018. године (9 за, 1 није гласао) и 27. седнице Одбора одржане 3. априла 2018. године (10 за).

 У уводном излагању представник предлагача, Александра Дамњановић, је у складу са предлогом обједињено образложила предложене тачке дневног реда. У вези са Предлогом закона о посебним условима за реализацију пројекта изградње станова за припаднике снага безбедности истакла је да се овим законом на јединствен начин прописују услови, начин, критеријуми и поступак за остваривање права и трајно решавање стамбеног проблема како за запослена лица у тим органима, тако и за лица која су остварила право на пензију у тим органима. С обзиром да се ради о општем интересу Републике Србије у пројекат су активно укључене и јединице локалне самоуправе. Наглашено је да је у првој фази предвиђено да се пројекат изградње од око 1500 станова реализује у 6 градова у Републици Србији, а изградња ће почети крајем августа ове године прво у Нишу и Врању, а затим у Краљеву, Крагујевцу, Новом Саду и Београду. Инвеститор изградње би била Република Србија с предвиђеном могућношћу да привредно друштво које оснује Република Србија може, такође, бити инвеститор изградње само стамбених зграда за колективно становање.

Зоран Илић, помоћник министра је образложио предлог закона у вези са међународном организацијом цивилног ваздухопловства, односно њеног савета и комисије, као и у вези са споразумима о ваздушном саобраћају Републике Србије са Мароком и Тунисом. Указао је да сваки од ових споразума омогућава одвијање ваздушног саобраћаја између две земље у складу са ваздухопловним слободама, које се утврђују одредбама Чикашке конвенције.

 Представник министарства Јованка Атанацковић, помоћник министра, је образложила доношење Закона о поступку уписа у катастар непокретности, који има за циљ трансформацију и унапређење администрације. Нагласила је да је неопходно увести електронски начин комуникације и на тај начин у пуном смислу унапредити електронску управу. Овим законом и инвестицијом Светске банке, која би овај пројекат и његову имплементацију подржала, то би се спровело и у пракси.

 У наставку излагања Саша Стојановић, помоћник министра, је истакао основне разлоге за доношење закона о изменама и допунама Закона о превозу терета у друмском саобраћају и Закона о превозу путника у друмском саобраћају, као и новог Закона о путевима. Наглашено је да је током примене закона о превозу путника и терета у друмском саобраћају, који су усвојени 2015. године, а њихова примена почела у фебруару 2017. године, поред позитивних ефеката уочене и неусаглашености. У том смислу измене и допуне ова два закона се односе на прецизирање појединих одредаба и на отклањање неких нејасноћа као што су: већа контрола да ли се јавни превоз терета обавља у комерцијалне сврхе или се врши превоз за сопствене потребе, што до сад није могло да су утврди у поступцима контроле. Затим, врши се усклађивање са законом о инспекцијском надзору у том смислу да ће потврда од стране инспекцијског надзора и њено непоседовање имати за последицу санкционисање у самом закону. Такође, инспектору се дају одређена овлашћења да након извршеног увида може да врши контролу дозвола које се користе за превоз, и да уколико постоји несагласност возило може искључити из саобраћаја. Указано је и на новину да се из области уређења Закона искључује превоз терета возилима до 1500 кг, јер ова врста превоза нема значајног утицаја на јавни превоз терета. Такође, поједностављен је начин образовања комисије за спровођење испита о професионалној оспособљености лица одговорних за превоз. Кад је реч о Закону о превозу путника у друмском саобраћају, прописана је могућност да се делатношћу аутобуских станица могу бавити само власници аутобуских станица, како би се избегли проблеми са закупцима аутобуских станица. Такође, укинута је одредба којом је дато овлашћење Министарству унутрашњих послова да врши евиденцију путника и возила између 6 и 8 седишта на граничним прелазима због непостојања техничких капацитета да се спроведе ова мера. Предлог закона о путевима дефинише питање имовине, усклађен је са европским директивама, уводи нове институције по питању безбедности саобраћаја, управљања у тунелима, затим електронске наплате путарине, проверивача безбедности саобраћаја, и на крају дефинише се појам експропријације, врсте радова на одржавању путева како би се избегле све злоупотребе. Такође, образложена су и два међународна споразума које је Министарство предложило, а која се односе на међународни транспорт са Босном и Херцеговином и са Молдавијом и који су типични споразуми из друмског транспорта којима се успоставља и регулише однос у друмском транспорту и превозу путника и терета.

 С обзиром да није било пријављених за расправу, у складу са прихваћеним предлогом председника Одбора, приступило се изјашњавању о сваком предлогу закона појединачно.

Прва тачка дневног реда - **Разматрање Предлога закона о посебним условима за реализацију пројекта изградње станова за припаднике снага безбедности, који је поднела Влада**

 Одбор је, у складу са чланом 155. став 2. Пословника Народне скупштине, одлучио већином гласова (11 за, један члан Одбора није гласао) да предложи Народној скупштини да прихвати Предлог закона о посебним условима за реализациоју пројекта изградње станова за припаднике снага безбедности у начелу.

 За известиоца Одбора на седници Народне скупштине одређенa је Катарина Ракић, председник Одбора.

Друга тачка дневног реда – **Разматрање Предлога закона о изменама и допунама Закона о пловидби и лукама на унутрашњим водама, који је поднела Влада**

 Одбор је, у складу са чланом 155. став 2. Пословника Народне скупштине, одлучио већином гласова (10 за, један уздржан, један члан Одбора није чласао) да предложи Народној скупштини да прихвати Предлог закона о изменама и допунама Закона о пловидби и лукама на унутрашњим водама у начелу.

 За известиоца Одбора на седници Народне скупштине одређенa је Катарина Ракић, председник Одбора.

Трећа тачка дневног реда - **Разматрање Предлога закона о поступку уписа у катастар непокретности и водова, који је поднела Влада**

Одбор је, у складу са чланом 155. став 2. Пословника Народне скупштине, одлучио једногласно (12 за) да предложи Народној скупштини да прихвати Предлог закона о поступку уписа у катастар непокретности и водова у начелу.

За известиоца Одбора на седници Народне скупштине одређенa је Катарина Ракић, председник Одбора.

Четврта тачка дневног реда - **Разматрање Предлога закона о изменама и допунама Закона о превозу терета у друмском саобраћају, који је поднела Влада**

 Одбор је, у складу са чланом 155. став 2. Пословника Народне скупштине, одлучио већином гласова (11 за, један члан Одбора није гласао) да предложи Народној скупштини да прихвати Предлог закона о изменама и допунама Закона о превозу терета у друмском саобраћају у начелу.

 За известиоца Одбора на седници Народне скупштине одређенa је Катарина Ракић, председник Одбора.

Пета тачка дневног реда - **Разматрање Предлога закона о изменама и допунама Закона о превозу путника у друмском саобраћају, који је поднела Влада**

Одбор је, у складу са чланом 155. став 2. Пословника Народне скупштине, одлучио већином гласова (11 за, један члан Одбора није гласао) да предложи Народној скупштини да прихвати Предлог закона о изменама и допунама Закона о превозу путника у друмском саобраћају у начелу.

 За известиоца Одбора на седници Народне скупштине одређенa је Катарина Ракић, председник Одбора

Шеста тачка дневног реда - **Разматрање Предлога закона о путевима, који је поднела Влада**

Одбор је, у складу са чланом 155. став 2. Пословника Народне скупштине, одлучио већином гласова (10 за, два члана Одбора нису гласалa) да предложи Народној скупштини да прихвати Предлог закона о путевима у начелу.

 За известиоца Одбора на седници Народне скупштине одређенa је Катарина Ракић, председник Одбора.

Седма тачка дневног реда - **Разматрање Предлога закона о железници, који је поднела Влада**

Одбор је, у складу са чланом 155. став 2. Пословника Народне скупштине, одлучио већином гласова (9 за, 1 уздржан, 1 члан Одбора није гласао) да предложи Народној скупштини да прихвати Предлог закона о железници у начелу.

 За известиоца Одбора на седници Народне скупштине одређенa је Катарина Ракић, председник Одбора.

Осма тачка дневног реда - **Разматрање Предлога закона о безбедности у железничком саобраћају, који је поднела Влада**

 Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о безбедности у железничком саобраћају.

 За известиоца Одбора на седници Народне скупштине одређенa је Катарина Ракић, председник Одбора.

Девета тачка дневног реда - **Разматрање Предлога закона о интероперабилности железничког система, који је поднела Влада**

 Одбор је, у складу са чланом 155. став 2. Пословника Народне скупштине, одлучио већином гласова (11 за, један члан Одбора није гласао) да предложи Народној скупштини да прихвати Предлог закона о интероперабилности железничког система у начелу.

 За известиоца Одбора на седници Народне скупштине одређенa је Катарина Ракић, председник Одбора.

Десета тачка дневног реда - **Разматрање Предлога закона о потврђивању Протокола о измени члана 50(а) Конвенције о међународном цивилном ваздухопловству и Протокола о измени члана 56. Конвенције о међународном цивилном ваздухопловству, који је поднела Влада**

Одбор је, у складу са чланом 155. став 2. Пословника Народне скупштине, одлучио већином гласова (11 за, један члан Одбора није гласао) да предложи Народној скупштини да прихвати Предлог закона о потврђивању Протокола о измени члана 50(а) Конвенције о међународном цивилном ваздухопловству и Протокола о измени члана 56. Конвенције о међународном цивилном ваздухопловству.

 За известиоца Одбора на седници Народне скупштине одређенa је Катарина Ракић, председник Одбора.

Једанаеста тачка дневног реда - **Разматрање Предлога закона о потврђивању Међународне конвенције о надзору и управљању бродским баластним водама и талозима из 2004. године, који је поднела Влада**

 Одбор је, у складу са чланом 155. став 2. Пословника Народне скупштине, одлучио већином гласова (11 за, један члан Одбора није гласао) да предложи Народној скупштини да прихвати Предлог закона о потврђивању Међународне конвенције о надзору и управљању бродским баластним водама и талозима из 2004. године.

 За известиоца Одбора на седници Народне скупштине одређенa је Катарина Ракић, председник Одбора.

Дванаеста тачка дневног реда - **Разматрање Предлога закона о потврђивању Споразума између Владе Републике Србије и Владе Републике Молдавије о међународном друмском саобраћају, који је поднела Влада**

 Одбор је, у складу са чланом 155. став 2. Пословника Народне скупштине, одлучио већином гласова (11 за, један члан Одбора није гласао) да предложи Народној скупштини да прихвати Предлог закона о потврђивању Споразума између Владе Републике Србије и Владе Републике Молдавије о међународном друмском саобраћају.

За известиоца Одбора на седници Народне скупштине одређена је Катарина Ракић, председник Одбора.

Тринаеста тачка дневног реда - **Разматрање Предлога закона о потврђивању Споразума између Владе Републике Србије и Савета министара Босне и Херцеговине о међународном друмском превозу путника и терета, који је поднела Влада**

 Одбор је, у складу са чланом 155. став 2. Пословника Народне скупштине, одлучио већином гласова (11 за, један члан Одбора није гласао) да предложи Народној скупштини да прихвати Предлог закона о потврђивању Споразума између Владе Републике Србије и Савета министара Босне и Херцеговине о међународном друмском превозу путника и терета.

За известиоца Одбора на седници Народне скупштине одређена је Катарина Ракић, председник Одбора.

Четрнаеста тачка дневног реда - **Разматрање Предлога закона о потврђивању Споразума о ваздушном саобраћају између Владе Републике Србије и Владе Краљевине Мароко, који је поднела Влада**

 Одбор је, у складу са чланом 155. став 2. Пословника Народне скупштине, одлучио већином гласова (11 за, један члан Одбора није гласао) да предложи Народној скупштини да прихвати Предлог закона о потврђивању Споразума о ваздушном саобраћају између Владе Републике Србије и Владе Краљевине Мароко.

За известиоца Одбора на седници Народне скупштине одређена је Катарина Ракић, председник Одбора.

Петнаеста тачка дневног реда – **Разматрање Предлога закона о потврђивању Споразума о сарадњи између Владе Републике Србије и Владе Републике Турске у области урбанизма, који је поднела Влада**

 Одбор је, у складу са чланом 155. став 2. Пословника Народне скупштине, одлучио већином гласова (10 за, 2 члана Одбора нису гласала) да предложи Народној скупштини да прихвати Предлог закона о потврђивању Споразума о сарадњи између Владе Републике Србије и Владе Републике Турске у области урбанизма.

За известиоца Одбора на седници Народне скупштине одређена је Катарина Ракић, председник Одбора.

Шеснаеста тачка дневног реда - **Разматрање Предлога закона о потврђивању Споразума о ваздушном саобраћају између Владе Републике Србије и Владе Републике Тунис, који је поднела Влада**

 Одбор је, у складу са чланом 155. став 2. Пословника Народне скупштине, одлучио већином гласова (11 за, један члан Одбора није гласао) да предложи Народној скупштини да прихвати Предлог закона о потврђивању Споразума о ваздушном саобраћају између Владе Републике Србије и Владе Републике Тунис.

За известиоца Одбора на седници Народне скупштине одређена је Катарина Ракић, председник Одбора.

На седници Одбора вођен је тонски запис.

 Седница је закључена у 9.55 часова.

СЕКРЕТАР ОДБОРА ПРЕДСЕДНИК ОДБОРА

 Биљана Илић Катарина Ракић